wannaphong/clean_thaiwikipedia huggingface dataset:
# เอลริซิตัส
ฆวน โฆยา บอร์ฆา (5 เมษายน ค.ศ. 1956 – 28 เมษายน ค.ศ. 2021) เป็นนักแสดงตลกและนักแสดงชาวสเปนที่รู้จักในชื่อบนเวทีว่า เอลริซิตัส (El Risitas) เขาได้รับความนิยมใน ค.ศ. 2015 ผ่านมีมจากการสัมภาษณ์ในรายการโทรทัศน์ราโตเนสโกโลราโอส (Ratones coloraos) โดยเฆซุส กวินเตโร (Jesús Quintero) ใน ค.ศ. 2001

 ประวัติ 
โฆยาเกิดที่เซบิยาในวันที่ 5 เมษายน ค.ศ. 1956 ตลอดชีวิตของเขาเคยทำงานหลายอาชีพ เช่น ทำอาหาร และแกะถุงซีเมนต์

เขาปรากฏตัวในโทรทัศน์ครั้งแรกใน ค.ศ. 2000 ในรายการเอลบากามุนโด (El Vagamundo) ของเฆซุส กวินเตโร ซึ่งเขาเล่าสถานการณ์ในชีวิตของเขากับเพื่อนของเขา "เอลเปอีโต" (El Peíto) หรือ "เอลกูเญา" (el Cuñao) ด้วยเสียงตลก เขากลายเป็นที่รู้จักจากเสียงหัวเราะดังความถี่สูง (เดอะการ์เดียนกล่าวว่า มันเหมือนกับ "โลมาที่มีนิสัย 20 ต่อวัน (20-a-day habit)") ซึ่งนำไปสู่ชื่อเล่นว่า "เอลริซิตัส" 

สุขภาพและเสียชีวิต
ในเดือนกันยายน ค.ศ. 2020 โฆยาเข้ารับการรักษาในโรงพยาบาลเดอลาการีดัดที่เซบิยาด้วยโรคหลอดเลือดแดงและต้องตัดขาข้างหนึ่งออก 

ไม่กี่ปีต่อมา ในตอนเที่ยงของวันที่ 28 เมษายน ค.ศ. 2021 หลังอาการกลับทรุดลง โฆยาถูกส่งไปที่โรงพยาบาลอูนิเวอร์ซีตารีโอบีร์เกนเดลโรจีโอ (Hospital Universitario Virgen del Rocío) ท้ายที่สุด เขาเสียชีวิตจากภาวะแทรกซ้อนตอนป่วยในตอนเที่ยงด้วยอายุ 65 ปี
# จักรพรรดิเว่ย์เสี้ยวจิง
จักรพรรดิเว่ย์เสี้ยวจิง ((東)魏孝靜帝) (524–552), พระนามเดิม หยวน ซ่านเจี้ยน (元善見) เป็นจักรพรรดิพระองค์เดียวของราชวงศ์เว่ย์ตะวันออก รัฐสาขาที่สืบทอดมาจากราชวงศ์เว่ย์เหนือ ในปี ค.ศ. 524 จักรพรรดิเว่ย์เสี้ยวอู่ ได้หลบหนีออกจากเมืองหลวงลั่วหยางเพื่อสถาปนารัฐบาลของจักรพรรดิที่เมืองฉางอานขึ้นใหม่ เกา ฮวนนายพลผู้ยิ่งใหญ่ของราชวงศ์เว่ย์เหนือ ได้แต่งตั้งจักรพรรดิเว่ย์เสี้ยวจิงให้เป็นจักรพรรดิแทนจักรพรรดิเว่ย์เสี้ยวอู่ เกา ฮวนย้ายเมืองหลวงจากลั่วหยางไปยังเย่เฉิงและแบ่งเว่ยเหนือออกเป็นสองส่วน สถานะของจักรพรรดิเว่ย์เสี้ยวจิง กลายเป็นที่รู้จักในนามจักรพรรดิแห่งเว่ย์ตะวันออก แม้ว่าเกา ฮวนจะปฏิบัติต่อพระองค์ด้วยความเคารพ แต่อำนาจที่แท้จริงอยู่ในมือของเกา ฮวน และส่งต่อไปถึงบุตรชายของเกา ฮวน เกา เฉิงและเกา หยาง ในปีค.ศ. 550 เกา หยางได้บังคับให้จักรพรรดิเว่ย์เสี้ยวจิง สละบัลลังก์แก่เขา ทำให้ราชวงศ์เว่ย์ตะวันออกสิ้นสุด และสถาปนาราชวงศ์ฉีเหนือขึ้น (ในฐานะจักรพรรดิฉีเหวินเสวียน) ราว ๆ ปีใหม่ค.ศ. 552 อดีตจักรพรรดิเว่ย์เสี้ยวจิงถูกวางยาพิษจปลงพระชนม์ตามคำสั่งของจักรพรรดิองค์ใหม่
# มณฑลภูเก็ต
มณฑลภูเก็ต หรือ มณฑลหัวเมืองฝ่ายทะเลตะวันตก เป็นมณฑลหัวเมืองชายทะเลซึ่งมีการติดต่อค้าขายกับต่างประเทศ มีรายได้มหาศาลจากแร่ดีบุก ก่อตั้งเมื่อ พ.ศ. 2435 ในปัจจุบันประกอบด้วยพื้นที่บริเวณจังหวัดระนอง พังงา ภูเก็ต กระบี่ ตรัง และสตูล

ภูมิหลัง
ก่อนสมัยรัตนโกสินทร์ หัวเมืองแถบนี้ยังไม่ค่อยมีความสำคัญต่อราชธานีมากนักทั้งทางเศรษฐกิจและการเมือง เนื่องจากอยู่ห่างไกล ในสมัยรัตนโกสินทร์ตอนต้นจึงเริ่มได้รับความสนใจมากขึ้น เพราะกลายเป็นเมืองท่าแทนเมืองมะริด ทวาย ตะนาวศรี ซึ่งเสียให้พม่าไป และยังเป็นเมืองหน้าด่าน หัวเมืองทางใต้ของไทยมณฑลเทศาภิบาล : วิเคราะห์เปรียบเทียบ, 296. เมื่อไทยได้ทำสนธิสัญญาเบาว์ริงกับอังกฤษ หัวเมืองแถบนี้มีการทำเหมืองแร่ดีบุก เจริญขึ้นอย่างรวดเร็ว รัฐบาลสามารถเก็บภาษีอากรได้มากขึ้น จึงหันมาสนใจหัวเมืองแถบนี้เป็นพิเศษ

พ.ศ. 2435 ได้มีการรวบรวมหัวเมืองฝ่ายทะเลตะวันตกขึ้นเป็นมณฑล อันประกอบด้วย ภูเก็ต กระบี่ ตรัง ตะกั่วป่า พังงา และระนอง มีที่ตั้งบัญชาการมณฑลอยู่ที่ภูเก็ต ด้วยเหตุผลเพื่อแก้ไขปรับปรุงเศรษฐกิจ หาผลประโยชน์รายได้ของแผ่นดินเทศาภิบาล, 43. และการปกครองหัวเมืองให้เรียบร้อยดีขึ้น พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้พระยาทิพย์โกษา (โต โชติกเสถียร) ดูแลเรื่องภาษีอากร ทำให้มณฑลภูเก็ตสามารถเก็บภาษีได้มากกว่าหัวเมืองอื่น แต่ก็ทำให้พระยาทิพย์โกษาขัดแย้งกับผู้ว่าการเมืองต่าง ๆ จนมณฑลภูเก็ตได้รับการยกฐานะเป็นมณฑลเทศาภิบาลเมื่อ พ.ศ. 2438กจช. เอกสารรัชกาลที่ 5 ค. 14.4 ก/25 2 กันยายน ร.ศ. 115.

ข้าหลวงคนต่อมา คือ พระยารัษฎานุประดิษฐ์มหิศรภักดี (คอซิมบี๊ ณ ระนอง) เมื่อ พ.ศ. 2444–2453 นโยบายในการปกครองนี้ระมัดระวังไม่ให้กระทบกระเทือนผลประโยชน์ของอังกฤษสำหรับหัวเมืองมลายู อันเนื่องมาจากการแทรกแซงของอังกฤษในรัฐมลายูที่อยู่ในการปกครองของไทย

พ.ศ. 2476 ได้มีการยุบเลิกมณฑลภูเก็ตพร้อมอีก 8 มณฑล คือ มณฑลนครราชสีมา นครศรีธรรมราช ปราจีน พายัพ พิษณุโลก ราชบุรี อยุธยา และอุดรเทศาภิบาล, 224–225.

การปฏิรูป
thumb|ธนาคารชาร์เตอร์ที่ภูเก็ต
มีการจัดตั้งข้าหลวงพิเศษจัดการศาลยุติธรรมในมณฑลภูเก็ต เมื่อ พ.ศ. 2441 แบ่งศาลออกเป็น 3 ศาล คือ ศาลมณฑล ศาลเมืองและศาลแขวงมณฑลเทศาภิบาล : วิเคราะห์เปรียบเทียบ, 316.

ด้านการเก็บภาษีอากร รัฐบาลได้แต่งตั้งให้ผู้ว่าราชการเมืองเป็นเจ้าหน้าที่เก็บภาษีและข้าหลวงใหญ่คอยควบคุมการเก็บภาษี และมีการกำหนดอัตราภาษีใหม่ ทำให้รัฐบาลสามารถเก็บภาษีได้มากขึ้น ผู้ว่าราชการเมืองได้ผลประโยชน์มากขึ้นและได้ปรับปรุงระบบการคลังของมณฑลภูเก็ตได้ดีขึ้นจนได้มอบบัญชีการภาษีอากรตลอดจนข้อบังคับต่าง ๆ ให้อยู่ในความรับผิดชอบของกระทรวงพระคลังมหาสมบัติเป็นมณฑลแรกกจช. เอกสารรัชกาลที่ 5 ม.53/22 จดหมายกราบทูลกรมหมื่นดำรงราชานุภาพที่ 252/41210 7 มีนาคม ร.ศ. 115.

ด้านเศรษฐกิจ มีการตั้งกรมราชโลหกิจและภูมิวิทยา เมื่อ พ.ศ. 2437 เพื่อจัดระบบการทำเหมืองแร่ตามแบบตะวันตกเป็นครั้งแรกมณฑลเทศาภิบาล : วิเคราะห์เปรียบเทียบ, 318. อย่างไรก็ดี เกิดปัญหาที่ยังไม่ออกกฎหมายการทำเหมืองแร่ให้เรียบร้อยและขัดแย้งเรื่องกรรมสิทธิ์ที่ดิน ต่อมาได้โอนกรมราชโลหกิจและภูมิวิทยามาขึ้นอยู่กับกระทรวงมหาดไทยเมื่อ พ.ศ. 2439 ในสมัยพระยารัษฎานุประดิษฐ์มหิศรภักดี ราษฎรหันมาทำเกษตรกรรมมากขึ้น โดยเฉพาะยางพารา ผลผลิตจากมะพร้าว 

มีการจัดตั้งธนาคารและหาแหล่งเงินกู้จากพวกแขกอินเดียที่เรียกว่า เชตตี (Chetteyar Moneylender) ให้แก่นายเหมือง หรือนำเทคนิคและเครื่องจักรสมัยใหม่เข้ามาขุดแร่มณฑลเทศาภิบาล : วิเคราะห์เปรียบเทียบ, 328. มีการขอจัดตั้งธนาคารชาร์เตอร์ที่ภูเก็ต เมื่อ พ.ศ. 2450 ทำให้สามารถกู้โดยเสียดอกเบี้ยน้อยลง
# แอรอน แรมส์เดล
แอรอน คริสโตเฟอร์ แรมส์เดล (เกิด 14 พฤษภาคม ค.ศ. 1998) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่เซาแทมป์ตัน และทีมชาติอังกฤษ

เกียรติประวัติ
อังกฤษ อายุไม่เกิน 19 ปี
ฟุตบอลชิงแชมป์แห่งชาติยุโรปรุ่นอายุไม่เกิน 19 ปี: 2017

อังกฤษ อายุไม่เกิน 21 ปี
ตูลงทัวร์นาเมนต์: 2018

อังกฤษ
ฟุตบอลชิงแชมป์แห่งชาติยุโรป รองชนะเลิศ: 2020
# จักรพรรดิเว่ย์เหวิน
จักรพรรดิเว่ย์เหวิน ((西)魏文帝) (507–551) พระนามเดิม หยวน เป่าจู้ (元寶炬) เป็นจักรพรรดิแห่งราชวงศ์เว่ย์ตะวันตก รัฐสาขาที่สืบทอดมาจากราชวงศ์เว่ย์เหนือ ในปี 534 หยวน เป่าจู้ เจ้าชายหนานหยางตามเสด็จพระภาดาของพระองค์จักรพรรดิเว่ย์เสี้ยวอู่ในการหลบหนีจากเมืองหลวงลั่วหยางไปยังฉางอัน หลังจากผลกระทบระหว่างจักรพรรดิเว่ย์เสี้ยวอู่และนายพลผู้ยิ่งใหญ่เกา ฮวน อย่างไรก็ตาม ความสัมพันธ์ของจักรพรรดิเว่ย์เสี้ยวอู่กับนายพลที่ทรงพึ่งพาอี้ว์เหวิน ไท่ ไม่นานก็แย่ลงเช่นกัน และราวๆ ปีใหม่ค.ศ. 535 อี้ว์เหวิน ไท่วางยาพิษจักรพรรดิเว่ย์เสี้ยวอู่สวรรคต ทำให้หยวน เป่าจู้ได้เป็นจักรพรรดิ (ในฐานะจักรพรรดิเว่ย์เหวิน) ดังที่เกา ฮวน ได้ทำในช่วงปลายปี 534 ทำให้หยวน ซันเจียนบุตรชายของหยวน ต้าน (元亶) ลูกพี่ลูกน้องของจักรพรรดิเว่ย์เหวิน เป็นเจ้าชายแห่งชิงเหอเป็นจักรพรรดิ (ในฐานะจักรพรรดิเว่ย์เสี้ยวจิง) และก่อตั้งราชวงศ์เว่ย์ตะวันออก จักรพรรดิเว่ย์เหวินเป็นที่รู้จักในฐานะจักรพรรดิองค์แรกของราชวงศ์เว่ย์ตะวันออก ในการแบ่งปันอำนาจ ความสัมพันธ์ของจักรพรรดิเว่ย์เหวินกับตระกูลอวี้เหวินเป็นไปในทางที่ดี แต่พระองค์ก็ไม่สามารถใช้พระราชอำนาจได้มากนัก
# อากิเนเตอร์
อากิเนเตอร์  เป็นเกมคอมพิวเตอร์และแอปโทรศัพท์ที่ผลิตโดยบริษัทฝรั่งเศส Elokence ในระหว่างการเล่น ระบบจะวิเคราะห์ว่าตัวละครที่ผู้เล่นคิดมีในชีวิตจริงหรือสมมติผ่านคำถามหลายแบบ แอปนี้ใช้ปัญญาประดิษฐ์ในการเรียนรู้คำถามที่ดีที่สุดผ่านประสบการณ์ของผู้เล่น

วิธีเล่น
เพื่อเริ่มต้นคำถาม ผู้ใช้ต้องกดปุ่มเล่นและคิดถึงตัวละครที่โด่งดัง อากิเนเตอร์จะถามคำถาม (เท่าที่ต้องการ) โดยมีปุ่มคำตอบว่า "ใช่", "ไม่", "น่าจะ", "น่าจะไม่" และ "ไม่รู้" เพื่อสืบถึงตัวละครที่อาจเป็นไปได้ ถ้ามีคำตอบก่อนจะถึงคำถามที่ 25 โปรแกรมจะถามว่านี่เป็นตัวลละครที่ผู้เล่นคิดอยู่ไหม ถ้าโปรแกรมทายผิดสามครั้งติดต่อกัน (หรือมากกว่านั้น ส่วนใหญ่จะอยู่ใน 25, 50 และ 80 คำถาม) โปรแกรมจะให้ผู้ใช้ลงชื่อตัวละครเพื่อขยายฐานข้อมูลของตัวเลือก

คำวิจารณ์
L'Express จัดให้เกมนี้ได้ 5 ต่อ 5 บนรายชื่อแอปไอโฟนประจำสัปดาห์ในวันที่ 9 กันยายน ค.ศ. 2009. Excite France กล่าวว่า อากิเนเตอร์นั้น "มีปฏิกิริยาโต้ตอบ มันเป็นการปฏิวัติ, มีเสน่ห์ และน่าเพลิดเพลิน"

ในยุโรป เกมนี้ถึงจุดสูงสุดใน ค.ศ. 2009.
# โปลิตบูโรที่ 8 แห่งพรรคประชาชนปฏิวัติลาว
โปลิตบูโรที่ 8 แห่งพรรคประชาชนปฏิวัติลาว  เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 8 ทันทีหลังแต่งตั้งคณะกรรมการกลางที่ 8 ใน ค.ศ. 2006

สมาชิก
 ลำดับ ชื่อ อักษรลาว โปลิตบูโรที่ 7 โปลิตบูโรที่ 9 เกิด (ค.ศ.) เพศ 1  ຈູມມະລີ ໄຊຍະສອນ   1936 ชาย 2  ສະໝານ ວິຍະເກດ   1927 ชาย 3  ທອງສີງ ທໍາມະວົງ   1944 ชาย 4  ບຸນຍັງ ວໍລະຈິດ   1937 ชาย 5  ສີສະຫວາດ ແກ້ວບຸນພັນ   1928 ชาย 6  ອາຊາງ ລາວລີ   1941 ชาย 7  ບົວສອນ ບູບຜາວັນ   1954 ชาย 8  ທອງລຸນ ສີສຸລິດ   1945 ชาย 9  ດວງໃຈ ພິຈິດ   1944 ชาย 10  ສົມສະຫວາດ ເລັ່ງສະຫວັດ   1945 ชาย 11  ປານີ ຢາທໍ່ຕູ້   1951 หญิง อ้างอิง:
# จักรพรรดิเว่ย์กง
จักรพรรดิเว่ย์กง ((西)魏恭帝) (537–557), พระนามเดิม หยวน ขั้ว (元廓), ต่อมาเปลี่ยนเป็น ทั่วป๋า ขั้ว (拓拔廓) เป็นจักรพรรดิพระองค์องค์สุดท้ายของราชวงศ์เว่ย์ตะวันตก รัฐตกค้างและสืบทอดของราชวงศ์เว่ย์เหนือ พระองค์เป็นจักรพรรดิในค.ศ. 554 หลังจากที่พระเชษฐาของพระองค์จักรพรรดิเว่ย์เฟ่ย์ถูกปลดโดยอี้ว์เหวิน ไท่ โดยที่พระองค์มีพระราชอำนาจเพียงเล็กน้อย และในปี 556 หลังจากอี้ว์เหวิน ไท่ เสียชีวิต หลานชายของอี้ว์เหวิน ไท่ อี้ว์เหวิน หูทำหน้าที่เป็นผู้พิทักษ์ลูกชายของอี้ว์เหวิน ไท่ อี้ว์เหวิน จูบังคับให้จักรพรรดิเว่ย์กง สละบัลลังก์ให้ เป็นการสิ้นสุดราชวงศ์เว่ย์ตะวันตก และเริ่มต้นราชวงศ์เว่ย์เหนือ อดีตจักรพรรดิถูกปลงพระชนม์ในปี 557 เนื่องจากรัฐผู้สืบทอดสายอื่นของราชวงศ์เว่ย์เหนือ คือราชวงศ์เว่ย์ตะวันออกได้ล่มสลายในปี 550 ราชวงศ์เว่ย์เหนือจึงถือได้ว่าเป็นจักรพรรดิพระองค์สุดท้ายของราชวงศ์เว่ย์เหนือเช่นกัน
# จักรพรรดิเว่ย์เฟ่ย์
จักรพรรดิเว่ย์เฟ่ย์ ((西)魏廢帝) (สวรรคต ค.ศ. 554), พระนามเดิม หยวน ชิน (元欽) เป็นจักรพรรดิของราชวงศ์เว่ยตะวันตกของจีน รัฐสาขาสืบทอดแทนของราชวงศ์เว่ย์เหนือ พระองค์มีพระราชอำนาจเพียงเล็กน้อยเทียบกับในรัชสมัยพระราชบิดาของพระองค์จักรพรรดิเว่ย์เหวิน โดยเฉพาะอย่างยิ่งเมื่อต้องเผชิญกับการควบคุมอำนาจอย่างเข้มงวดโดยอี้ว์เหวิน ไท่ ในปี ค.ศ. 554 พระองค์พยายามวางแผนจะสังหารอี้ว์เหวิน ไท่ แต่แผนการของพระองค์ถูกพบ และอี้ว์เหวิน ไท่ปลดพระองค์ และในไม่ช้าพระองค์ก็ถูกปลงพระชนม์
# จักรพรรดิฉีเหวินเซฺวียน
จักรพรรดิฉีเหวินเซฺวียน ((北)齊文宣帝) (ค.ศ. 526–559), พระนามเดิม เกา หยาง (高洋), พระนามรอง จึจิ้น (子進), พระนามเซียนเปย์ โหวหนีกั้น (侯尼干) เป็นจักรพรรดิผู้ก่อตั้งราชวงศ์ฉีเหนือ พระองค์เป็นบุตรชายคนที่ 2 ของเกา ฮวน แม่ทัพใหญ่ของราชวงศ์เว่ย์ตะวันออก หลังจากการเสียชีวิตของเกา เฉิง ซึ่งเป็นพระเชษฐาของพระองค์และเป็นผู้สืบทอดตำแหน่งของเกา ฮวน ในปี ค.ศ. 549 พระองค์ก็กลายเป็นผู้สำเร็จราชการของราชวงศ์เว่ย์ตะวันออก ในปี ค.ศ. 550 พระองค์บังคับให้จักรพรรดิเว่ย์เสี้ยวจิงมอบราชบัลลังก์แก่พระองค์ ทำให้ราชวงศ์เว่ย์ตะวันออกสิ้นสุดและเริ่มต้นราชวงศ์ฉีเหนือ

ในช่วงต้นรัชสมัยของจักรพรรดิฉีเหวินเซฺวียน พระองค์เป็นที่รู้จักในเรื่องความเอาใจใส่ด้านการทหาร และเสริมสร้างความแข็งแกร่งของกองทัพราชวงศ์ฉีเหนืออยู่ในระดับสูงสุด นอกจากนี้พระองค์ยังพยายามทำให้ภาระภาษีเท่ากันและลดการฉ้อรัฐโดยเสนอเงินเดือนให้ข้าราชการอย่างเพียงพอ พระองค์มอบหมายงานของราชสำนักส่วนใหญ่ให้กับหยาง หยิ่นซึ่งเป็นผู้ที่มีความสามารถ และในเวลาไม่นานทำให้งานในราชสำนักมีประสิทธิภาพและกองทัพแข็งแกร่ง ในปีต่อ ๆ มา จักรพรรดิฉีเหวินเซฺวียนได้รับความทุกข์ทรมานจากโรคพิษสุราเรื้อรังและอาจถึงขั้นวิกลจริต บันทึกประวัติศาสตร์จีนบันทึกความโกรธบ้าเลือดของพระองค์ อย่างไรก็ตาม ในรัชกาลของพระองค์ด้วยความช่วยเหลือจากที่ปรึกษาชาวจีนสามารถถือได้ว่าเป็นการปกครองที่ดีและมีประสิทธิภาพ

 หมายเหตุ
# มณฑลนครไชยศรี
มณฑลนครไชยศรี เป็นมณฑลที่ตั้งขึ้นเมื่อ พ.ศ. 2438 เป็นมณฑลขนาดเล็กประกอบด้วยเมืองสุพรรณบุรี เมืองสมุทรสาคร และเมืองนครไชยศรีมณฑลเทศาภิบาล : วิเคราะห์เปรียบเทียบ, 14.

ประวัติ
หลังจากที่สยามได้ยกเลิกการปกครองหัวเมืองเอก โท ตรี จัตวา มาเป็นการบริหารราชการเป็นกระทรวงเพื่อให้แต่ละเมืองมีฐานะเท่า ๆ กัน ภายใต้การดูแลบังคับบัญชาของกระทรวงมหาดไทย แต่ละเมืองมีผู้กินเมืองส่งไปจากส่วนกลาง จัดให้มีการปกครองส่วนมณฑลเทศาภิบาล ซึ่งเป็นการรวมหัวเมืองในเขตเดียวกัน 

มีพระยามหาเทพ (บุตร บุณยรัตพันธุ์) เป็นข้าหลวงใหญ่คนแรก มีที่บัญชาการมณฑลอยู่ที่เมืองนครไชยศรี ตรงบริเวณโรงพยาบาลนครไชยศรี ในปัจจุบัน ต่อมา พ.ศ. 2441 ได้ย้ายที่บัญชาการมณฑลมายังบริเวณอำเภอเมืองนครปฐมในปัจจุบัน โดยได้ซ่อมแซมวังปฐมนครซึ่งเคยเป็นที่ประทับของพระบาทสมเด็จพระจอมเกล้าเจ้าอยู่หัวครั้งที่ทำการบูรณะองค์พระปฐมเจดีย์ แล้วใช้เป็นที่บัญชาการมณฑล

พ.ศ. 2475 ได้มีการประกาศยกเลิกมณฑนครไชยศรี โดยรวมเข้ากับมณฑลราชบุรีจังหวัดนครปฐม. (2533). ประวัติมหาดไทยส่วนภูมิภาคจังหวัดนครปฐม. 1.

การปฏิรูป
เมืองนครไชยศรีแบ่งออกเป็น 5 อำเภอ คือ อำเภอตลาดใหม่ อำเภอบางปลา อำเภอพระปฐมเจดีย์ อำเภอกำแพงแสน และอำเภอเมือง เมืองสุพรรณบุรีแบ่งออกเป็น 4 อำเภอ คือ อำเภอเมือง อำเภอบางปลาม้า อำเภอบางลี่ และอำเภอบ้านทึง เมืองสมุทรสาครแบ่งออกเป็น 3 อำเภอ คือ อำเภอกระทุ่มแบน อำเภอบางโทรัด และอำเภอเมือง

มณฑลนครไชยศรี ได้มีประกาศจัดศาลมณฑลเมื่อวันที่ 24 พฤศจิกายน พ.ศ. 2441 (ร.ศ. 117) มีการวางผังเมืองนครปฐมใหม่ สร้างเมืองใหม่ขึ้นทั้งเมือง ย้ายเมืองไปที่ตำบลพระปฐมเจดีย์ (ระบุว่าย้ายเมื่อ พ.ศ. 2444) ทำที่ป่าให้เป็นถนนหนทาง เช่น ถนนเทศะ ถนนหน้าพระ ถนนขวาพระ และถนนหลังพระ เป็นต้น สร้างที่ทำงานสำหรับราชการ สร้างบ้านพักราชการ สร้างตลาด สร้างเรือนจำกลางและสถานกักกันนครปฐมเมื่อ พ.ศ 2441

ด้านการศึกษา พ.ศ. 2452 จัดให้มีโรงเรียนหลวง มีการจัดการเรียนการสอนในวัดโดยไม่เสียค่าใช้จ่าย และโรงเรียนที่จัดตั้งขึ้นอยางเป็นแบบแผนในระดับประถมศึกษา ได้แก่ โรงเรียนพิณพิทยาคาร โรงเรียนวัดพระปฐมเจดีย์ โรงเรียนมณฑล โรงเรยนอุตรบำรุง โรงเรียนบรรหารพิทยาคม โรงเรียน วัดไร่ขิง และโรงเรียนวัดบางปลา มีโรงเรียนเชลยศักดิ์ที่เปิดสอนหนังสือไทยและอังกฤษ เมื่อ พ.ศ. 2449 ชื่อว่า โรงเรียนบำรุงวิทยาพระปฐมเจดีย์ และจัดตั้งโรงเรียนประจำมณฑลเมื่อ พ.ศ. 2452 ปัจจุบันคือ โรงเรียนพระปฐมวิทยาลัยโรงเรียนพระปฐมวิทยาลัย. (2532). 80 ปี พระปฐมวิทยาลัย 2452 - 2532. หน้า 3.
# เจ้าหญิงอีลดาแห่งลักเซมเบิร์ก (พ.ศ. 2440–2522)
เจ้าหญิงอีลดาแห่งลักเซมเบิร์ก (พ.ศ. 2440–2522)  ประสูติเมื่อวันที่ 15 กุมภาพันธ์ 2440 เป็นพระธิดาลำดับ 3 ของ แกรนด์ดยุกกีโยมที่ 4 แห่งลักเซมเบิร์ก และ แกรนด์ดัชเชสมารี อานแห่งลักเซมเบิร์ก เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา(น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส โดยพระนามของพระองค์ ถูกตั้งตาม เจ้าหญิงฮิลดาแห่งนัสเซา ซึ่งเป็นพระปิตุจฉา (อาหญิง) ของพระองค์ พระน้องนางเพียงพระองค์เดียวของพระราชบิดา

พระองค์ทรงเสกสมรสกับ อดอล์ฟ ชวาร์ทเซินแบร์ค เมื่อวันที่ 29 ตุลาคม 2473 รับพระราชทานพระอิสริยยศ เจ้าหญิงรัชทายาท พระชายา และเป็น เจ้าหญิงพระชายา เมื่อปี 2481 โดยพระองค์และพระสวามี ไม่มีพระบุตร ต่อมาเมื่อพระสวามีสิ้นพระชนม์ลงเมื่อวันที่ 27 กุมภาพันธ์ พ.ศ. 2493 พระองค์จึงดำรงพระอิสริยยศ เจ้าหญิงหม้าย ตราบจนสิ้นพระชนม์
 อ้างอิง 
Généalogie des rois et des princes de Jean-Charles Volkmann Edit. Jean-Paul Giserot (1998)
# เจ้าหญิงฮิลดาแห่งนัสเซา
เจ้าหญิงฮิลดา ชาร์ล็อทเทอ วิลเฮลมีเนอ แห่งนัสเซา  ประสูติเมื่อวันที่ 5 พฤศจิกายน 2407 เป็นพระธิดาพระองค์เล็กใน แกรนด์ดยุกอดอล์ฟแห่งลักเซมเบิร์ก ประสูติแด่พระวรชายาพระองค์ที่ 2 เจ้าหญิงอเดลเฮด-มารีแห่งอันฮัลท์-เดสซู เป็นพระขนิษฐาเพียงพระองค์เดียวใน แกรนด์ดยุกวิลเลมที่ 4 แห่งลักเซมเบิร์ก พระปิตุจฉา (อาหญิง) ในแกรนด์ดัชเชส 2 ผู้ปกครองแห่งลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก ทรงมีศักดิ์เป็นพระปิตุลานี (ป้าสะใภ้) ใน สมเด็จพระเจ้ากุสตาฟที่ 6 อดอล์ฟแห่งสวีเดน 

เจ้าหญิงฮิลดาแห่งนัสเซา ทรงเสกสมรสกับ แกรนด์ดยุกฟรีดริชที่ 2 แห่งบาเดิน เมื่อวันที่ 20 กันยายน 2428 และหลังจากนั้นในปี 2450 พระสวามีสืบตำแหน่ง แกรนด์ดยุกแห่งบาเดิน พระนางจึงเป็น แกรนด์ดัชเชสแห่งบาเดิน พระชายา เคียงคู่พระสวามี ถึงกระนั้น พระองค์และพระสวามีก็มิได้มีพระบุตร ปี 2461 พระสวามีของพระองค์ถูกปลดออกจากพระอิสริยยศแกรนด์ดยุกแห่งบาเดิน เนื่องจากขณะนั้นราชวงศ์เยอรมันถูกโค่นล้ม ในช่วงเวลาของการปฏิวัติในรัชสมัย สมเด็จพระราชินีนาถวิกตอเรีย ตามมาด้วยการสละราชสมบัติของสมเด็จพระจักรพรรดิเยอรมัน การจลาจลก็ปะทุขึ้นในคาลส์รูเออ เมื่อวันที่ 11 พฤศจิกายน บุตรชายของข้าราชบริพารนำกลุ่มทหารขึ้นไปที่หน้าพระราชวัง ตามด้วยฝูงชนจำนวนมาก เสียงปืนยิงขึ้นฟ้าราวสองสามนัด พระองค์พร้อมด้วยสมาชิกพระราชวงศ์บาเดิน เสด็จจากวังไปทางด้านหลังและออกไปยังวังซวิงเกนเบิร์กในหุบเขาเนคคาร์ โดยได้รับอนุญาตจากรัฐบาลชุดใหม่ โดยได้รับอนุญาตให้พำนักที่วังแลนสไตน์ ซึ่งเป็นที่อาสัยของขุนนางสวีเดน นามว่า เคานต์ดักบาส รัฐบาลได้ออกคำสั่งให้ปกป้องพระราชวงศ์บาเดินทุกพระองค์  เนื่องจาก วิกตอเรียแห่งบาเดิน สมเด็จพระราชินีแห่งสวีเดน ซึ่งเป็นพระขนิษฐาของพระสวามีในพระองค์ ทรงเข้าข้างราชวงศ์บาเดินและทรงเป็นกำลังสำคัญในทุกด้าน ทำให้พวกที่โค่นล้มราชวงศ์บาเดิน ค่อนข้างเกรงใจพระนางพอสมควร ด้วยพระนางดำรงพระราชอิสริยยศถึง สมเด็จพระบรมราชินีแห่งสวีเดน พระชาติกำเนิดของพระองค์เองก็มาจากราชวงศ์บาเดิน และคิดว่าหากทำให้พระนางพิโรธหรือกริ้ว อาจจะส่งผลเสียมากกว่าผลดีเป็นแน่ ในปี 2462 ครอบครัวพระองค์ได้ขออนุญาตจากรัฐบาลให้พำนักอยู่ในเมืองไมเนา และยินดีจะดำรงพระชนม์ชีพเฉกเช่นสามัญชน ด้วยบุคคลิกของพระองค์ ซึ่งเป็นผู้มีอารมณ์ขัน ไม่ค่อยตรึงเครียดกับความกดดันในประเทศ ดำรงพระองค์บนความสนุกสนาน ไร้ความเศร้าหมอง พระองค์ทรงใช้เวลาส่วนมากในการดูแลพระพลานามัยของพระสวามี และด้วยพระองค์ไม่มีพระบุตร ที่ประทับของพระองค์จึงตกเป็นของ เลนนาร์ต เบอร์นาดอตต์ ภายหลังการสิ้นพระชนม์ของพระองค์

เจ้าหญิงฮิลดาแห่งนัสเซา หรือ อดีตแกรนด์ดัชเชสฮิลดาแห่งบาเดิน สิ้นพระชนม์ลงด้วยโรคชรา เมื่อวันที่ 8 กุมภาพันธ์ 2495 สิริพระชันษา 87 ปี
 อ้างอิง 
Heribert Jansson (in Swedish). Drottning Victoria (Queen Victoria). Hökerbergs Bokförlag. (1963) ISBN.
Hof- und Staats-Handbuch des Großherzogtum Baden (1910), "Großherzogliches Haus", p. 3
# กองร้อยลาดตระเวนแห่งกรม
กองร้อยลาดลาดตระเวนแห่งกรม  มีชื่อหน่วยที่รู้จักในอดีตว่า ชุดลาดตระเวนแห่งกรม  เป็นหน่วยทหารลาดลาดตระเวนพิเศษ สังกัดกับกองพันกำลังทหารพิเศษ, กรมทหารจู่โจมที่ 75 หน่วยนี้อยู่ในการบัญชาการจากหน่วยบัญชาการปฏิบัติการพิเศษสหรัฐ และเป็นหน่วยภารกิจพิเศษที่เป็นส่วนหนึ่งของกองบัญชาการร่วมปฏิบัติการพิเศษ

การวางกำลัง

การรับสมัครและการฝึก

ปฏิบัติการรบ
# สหพันธ์ฟุตบอลเบลีซ
สหพันธ์ฟุตบอลเบลีซ (, หรือ FFB) เป็นหน่วยงานที่กำกับดูแลฟุตบอลในประเทศเบลีซ มีสำนักงานใหญ่ตั้งอยู่ที่เบลโมแพน ก่อตั้งขึ้นเมื่อปี พ.ศ. 2523 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศเบลีซรวมถึงฟุตบอลทีมชาติเบลีซ
# สหพันธ์ฟุตบอลแห่งชาติกัวเตมาลา
สหพันธ์ฟุตบอลแห่งชาติกัวเตมาลา (, , หรือ Fedefut Guate หรือ FENAFUTG) เป็นหน่วยงานที่กำกับดูแลฟุตบอลในประเทศกัวเตมาลา มีสำนักงานใหญ่ตั้งอยู่ที่กัวเตมาลาซิตี ก่อตั้งขึ้นเมื่อปี พ.ศ. 2462 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศกัวเตมาลารวมถึงฟุตบอลทีมชาติกัวเตมาลา
# สหพันธ์ฟุตบอลเอลซัลวาดอร์
สหพันธ์ฟุตบอลเอลซัลวาดอร์ (หรือ ,) เป็นหน่วยงานที่กำกับดูแลฟุตบอลในประเทศเอลซัลวาดอร์ มีสำนักงานใหญ่ตั้งอยู่ที่ซานซัลวาดอร์ ก่อตั้งขึ้นเมื่อ ค.ศ. 1935 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศเอลซัลวาดอร์รวมถึงฟุตบอลทีมชาติเอลซัลวาดอร์
# สหพันธ์ฟุตบอลคอสตาริกา
สหพันธ์ฟุตบอลคอสตาริกา (, , หรือ FEDEFUTBOL หรือ FEDEFUT) เป็นหน่วยงานที่กำกับดูแลฟุตบอลในประเทศคอสตาริกา มีสำนักงานใหญ่ตั้งอยู่ที่ซานโฮเซ ก่อตั้งขึ้นเมื่อปี พ.ศ. 2464 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศคอสตาริการวมถึงฟุตบอลทีมชาติคอสตาริกา
# สหพันธ์ฟุตบอลอิสระแห่งชาติฮอนดูรัส
สหพันธ์ฟุตบอลอิสระแห่งชาติฮอนดูรัส  เป็นหน่วยงานที่กำกับดูแลฟุตบอลในประเทศฮอนดูรัส มีสำนักงานใหญ่ตั้งอยู่ที่เตกูซิกัลปา ก่อตั้งขึ้นเมื่อปี พ.ศ. 2478 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศฮอนดูรัสรวมถึงฟุตบอลทีมชาติฮอนดูรัส
# สหพันธ์ฟุตบอลนิการากัว
สหพันธ์ฟุตบอลนิการากัว (,) เป็นหน่วยงานที่กำกับดูแลฟุตบอลในประเทศนิการากัว มีสำนักงานใหญ่ตั้งอยู่ที่มานากัว ก่อตั้งขึ้นเมื่อปี พ.ศ. 2474 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศนิการากัวรวมถึงฟุตบอลทีมชาตินิการากัว
# สหพันธ์ฟุตบอลปานามา
สหพันธ์ฟุตบอลปานามา (, , หรือ FEPAFUT) เป็นหน่วยงานที่กำกับดูแลฟุตบอลในประเทศปานามา มีสำนักงานใหญ่ตั้งอยู่ที่ปานามาซิตี ก่อตั้งขึ้นเมื่อปี พ.ศ. 2480 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศปานามารวมถึงฟุตบอลทีมชาติปานามา
# สมาคมฟุตบอลแองกวิลลา
สมาคมฟุตบอลแองกวิลลา  เป็นหน่วยงานที่กำกับดูแลฟุตบอลในแองกวิลลา มีสำนักงานใหญ่ตั้งอยู่ที่เดอะแวลลีย์ ก่อตั้งขึ้นเมื่อปี พ.ศ. 2533 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศแองกวิลลารวมถึงฟุตบอลทีมชาติแองกวิลลา
# สหพันธ์ฟุตบอลอารูบา
สหพันธ์ฟุตบอลอารูบา (Arubaanse Voetbal Bond,) เป็นหน่วยงานที่กำกับดูแลฟุตบอลในประเทศอารูบา มีสำนักงานใหญ่ตั้งอยู่ที่นอร์ต ก่อตั้งขึ้นเมื่อปี พ.ศ. 2475 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศอารูบารวมถึงฟุตบอลทีมชาติอารูบา
# สมาคมฟุตบอลแอนทีกาและบาร์บิวดา
สมาคมฟุตบอลแอนทีกาและบาร์บิวดา  เป็นหน่วยงานที่กำกับดูแลฟุตบอลในประเทศแอนทีกาและบาร์บิวดา มีสำนักงานใหญ่ตั้งอยู่ที่เซนต์จอนส์ ก่อตั้งขึ้นเมื่อปี พ.ศ. 2471 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศแอนทีกาและบาร์บิวดารวมถึงฟุตบอลทีมชาติแอนทีกาและบาร์บิวดา
# สมาคมฟุตบอลบาร์เบโดส
สมาคมฟุตบอลบาร์เบโดส  เป็นหน่วยงานที่กำกับดูแลฟุตบอลในประเทศบาร์เบโดส มีสำนักงานใหญ่ตั้งอยู่ที่บริดจ์ทาวน์ ก่อตั้งขึ้นเมื่อปี พ.ศ. 2453 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศบาร์เบโดสรวมถึงฟุตบอลทีมชาติบาร์เบโดส
# สมาคมฟุตบอลบาฮามาส
สมาคมฟุตบอลบาฮามาส (, หรือ BFA) เป็นหน่วยงานที่กำกับดูแลฟุตบอลในประเทศบาฮามาส มีสำนักงานใหญ่ตั้งอยู่ที่แนสซอ ก่อตั้งขึ้นเมื่อปี พ.ศ. 2510 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศบาฮามาสรวมถึงฟุตบอลทีมชาติบาฮามาส
# อิซมาอิล ซับรี ยักกบ
อิซมาอิล ซับรี บิน ยักกบ (, ; เกิดวันที่ 18 มกราคม ค.ศ. 1960) เป็นทนายความและนักการเมืองชาวมาเลเซียผู้ดำรงตำแหน่งนายกรัฐมนตรีมาเลเซียคนที่ 9 เมื่อ ค.ศ. 2021 ถึง 2022 เขาเป็นทั้งนายกรัฐมนตรีที่ครองตำแหน่งสั้นที่สุด (15 เดือน) และรองนายกรัฐมนตรีที่ครองตำแหน่งสั้นที่สุด (40 วัน) เขายังเป็นนายกรัฐมนตรีคนแรกที่เกิดหลังมาลายาเป็นเอกราช อดีตผู้นำฝ่ายค้านคนแรกที่ขึ้นเป็นนายกรัฐมนตรี นายกรัฐมนตรีคนเดียวที่ไม่ได้ดำรงตำแหน่งสูงสุดของพรรครัฐบาลหรือพรรคร่วมรัฐบาล และเป็นนายกรัฐมนตรีคนเดียวที่ดำรงตำแหน่งโดยไม่มีรองนายกรัฐมนตรี

ด้วยผลจากวิกฤตการเมืองมาเลเซีย ค.ศ. 2020–2022 เขาจึงได้รับแต่งตั้งและสาบานตนเข้ารับตำแหน่งนายกรัฐมนตรีมาเลเซียเมื่อวันที่ 21 สิงหาคม ค.ศ. 2021 หลังการลาออกของมุฮ์ยิดดิน ยัซซิน

อิซมาอิลเคยดำรงตำแหน่งรัฐมนตรีหลายแห่ง เช่น รัฐมนตรีว่าการกระทรวงกลาโหม รัฐมนตรีว่าการกระทรวงเกษตรและอุตสาหกรรมอาหาร รัฐมนตรีว่าการกระทรวงการค้าภายในและการผู้บริโภค รัฐมนตรีว่าการกระทรวงเยาวชนและกีฬา

ชีวิตช่วงต้นและการศึกษา
อิซมาอิล ซับรีเกิดที่เตอเมอร์โละฮ์ รัฐปะหัง ประเทศมาเลเซีย บิดามารดาของเขาคือยักกบ อับดุลระฮ์มัน กับวัน จะฮ์ วัน มามัตที่เดิมมาจากรัฐกลันตัน บิดาทำงานเป็นคนกรีดยาง เขาเริ่มเรียนใน ค.ศ. 1967 ที่โรงเรียนเกอบังซาอันบาเงา จากนั้นจึงเรียนต่อที่โรงเรียนเมอเนองะฮ์ไอร์ปูติฮ์ที่กวนตันใน ค.ศ. 1973 และโรงเรียนเมอเนองะฮ์เต็กนิกกวนตันใน ค.ศ. 1976 เขาเป็นพ่อค้าเร่ในสมัยเรียนชั้นประถมศึกษา โดยขายมะนาวริมถนน และขายปลาที่ตลาดเปอกันเซอฮารี เตอเมอร์โละฮ์ 

อาชีพช่วงต้น

ชีวิตส่วนตัว
ครอบครัว
อิซมาอิล ซับรีสมรสกับมูไฮนี ไซนัล อาบีดินใน ค.ศ. 1986 เขาเป็นบิดาของบุตรสาวคนเดียวกับบุตรชาย 3 คน ได้แก่: นีนา ซาบรีนา, กัดดาฟี, อิกบัล และนัชริก  กัดดาฟี อิซมาอิล ซับรี บุตรชายของเขาที่รู้จักกันทั่วไปในชื่อ ดาฟี เป็นอดีตผู้เข้าร่วมรายการเรียลลิตีโชว์บันเทิง อากาเดมีฟันตาเซีย ฤดูกาลที่ 5 ที่ผันตัวมาเป็นนักร้องและนักแสดง ส่วนนีนา ซาบรีนา บุตรสาวคนเดียว สมรสกับนักออกแบบแฟชั่น Jovian Mandagie แต่หย่ากันในเดือนสิงหาคม ค.ศ. 2023

สุขภาพ
เมื่อวันที่ 22 กุมภาพันธ์ ค.ศ. 2025 อิซมาอิล ซับรีถูกส่งตัวเข้าโรงพยาบาล หลังพบหมดสติที่บ้านเนื่องจากความดันโลหิตสูง
# สมาคมฟุตบอลเบอร์มิวดา
สมาคมฟุตบอลเบอร์มิวดา  เป็นหน่วยงานที่กำกับดูแลฟุตบอลในประเทศเบอร์มิวดา มีสำนักงานใหญ่ตั้งอยู่ที่แฮมิลตัน ก่อตั้งขึ้นเมื่อปี พ.ศ. 2471 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศเบอร์มิวดารวมถึงฟุตบอลทีมชาติเบอร์มิวดา
# สมาคมฟุตบอลหมู่เกาะเคย์แมน
สมาคมฟุตบอลหมู่เกาะเคย์แมน  เป็นหน่วยงานที่กำกับดูแลฟุตบอลในหมู่เกาะเคย์แมน มีสำนักงานใหญ่ตั้งอยู่ที่แกรนด์เคย์แมน ก่อตั้งขึ้นเมื่อปี พ.ศ. 2509 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในหมู่เกาะเคย์แมนรวมถึงฟุตบอลทีมชาติหมู่เกาะเคย์แมน